
	[bookmark: nev]SZABÓ KINGA ILDIKÓ
kinga.szabo2003@gmail.com
kommunikáció- és médiatudomány
BA, 5. félév
Debreceni Egyetem
Bölcsészettudományi Kar
	
[bookmark: _GoBack]






Témavezető:
	Dr. Hlavacska András
egy. adjunktus, DE BTK




A világhódítás fénylő startvonala (A japán férfi idolkultúra globalizációs törekvései a digitalizáció korában)

Kulcsszavak: japán férfi idol; idolkultúra; j-pop
A japán férfi idolok szinte ismeretlenek a magyar piacon. Ez az ismeretlenség azonban nem annak a következménye, hogy a magyar média mennyire követi, vagy nem követi a japán kultúrát: a japán férfi idolok ugyanis sokáig kizárólag a szigetország lakói számára voltak elérhetőek, így megismerhetőek is. Az elmúlt években azonban megfigyelhető a szektor törekvése a globalizáció felé, egy 2023-as botrányt követően pedig a legnagyobb japán férfi idolokat foglalkoztató ügynökség, a Starto Entertainment látványos lépéseket tett a nyugati színtérre való belépés érdekében. Kutatásom ezen folyamat főbb lépéseit, előzményeit és megnyilvánulását célozza.
Dolgozatomban a japán idolok és a Starto Entertainment munkáját, fontossággát és globalizációs törekvéseit járom körbe. Elemzési szempontjaim az idolok alapvető definiálása és elhelyezése a nyugati sztárkultúrában, a férfi idolok sajátosságainak bemutatása, a japán idolok összevetése a keleti pop-kulturális irányzatok más képviselőivel, végül pedig az aktuális globalizálódó törekvések ismertetése.
A kutatás eredményeként megállapítható, hogy a japán férfi idolok jó esélyekkel indulnak az internacionális siker felé, mivel a produktumaik alapvetően elfogadott kulturális elemekből állnak össze, mint az animék furcsaságai, a klasszikus sztárok jellemzői, vagy a K-popból ismert idolformátum. Az utolsó fejezetben megjelenő közösségi médiában zajló fejlődés és általános médiaipari változások pedig különösen izgalmassá teszik ezen szubkultúra megfigyelését és megértését.



